حەسەن دەرزی
حەسەن دەرزی (لەدایکبووی ١٩٥٧ لە بۆکان، ئێران) گۆرانیبێژێکی کوردی خەڵکی ڕۆژھەڵاتی کوردستانە. ھەر لە منداڵییەوە خولیای گۆرانیوتن و فێربوونی موسیقای بووە. گوێی بە دەنگی حەسەن زیرەک و فۆلکلۆری پڕ لە حەز و تاسە و خۆشەویستی ناوچەی فەیزوڵڵابەگی بۆکان کراوەتەوە.

برای گەورەی، محەممەد، کە خاوەنی دەنگێکی بە سۆز بوو، کاریگەرییەکی یەکجار زۆری لەسەر دانا و ھاندەر و سەرچاوەی حەز و خۆشەویستی بووە بۆ دنیای گۆرانی. دەکرێ بوترێ ئەو ھەوەڵین مامۆستای بووە کە خۆی درێژەی بەم ڕێبازە نەداوە.

ژەنینی ئامێری کەمان، لای ئەمیر مینایی و ڕەشید فەیز نیژاد فێر بووە. لە ١٩٧٦ەوە بۆ ماوەی بیست ساڵ مامۆستای قوتابخانە بووە. لە ١٩٨٦ تا ١٩٩١ چوار بەرھەمی ھونەریی پێشکەش کردووە. ساڵی ١٩٩١ بەھۆی دەستبەسەری و نەبوونی ئازادی لەلایەن ڕژێمی ئێران دەرفەتی گۆرانیی لێ ستێندرا و لە کاری مامۆستاییش لابردرا و ئێستا دوور لە نیشتیمان لە بریتانیا دەژی. سەرجەمی ئاڵبۆمەکانی تا ٢٠٠٧، پێنج دانەن.

بەستەرە دەرەکییەکان 
 

خەڵکی بۆکان
زیندووان
ژەنیارانی کورد
کەسایەتییەکانی ڕۆژھەڵاتی کوردستان
گۆرانیبێژان بە زمانی کوردی
گۆرانیبێژانی پیاوی کورد
گۆرانیبێژانی کورد
لەدایکبووانی ١٩٥٧